**«Φύση και Περιβάλλον»**

* Επίσκεψη σε τοπικές καλλιέργειες της Δερύνειας (π.χ. φράουλες ή φυτείες καλαμποκιού)
* Πρόγευμα και περιήγηση στο πάρκο γαϊδουριών\* στην Άχνα (Τηλ. 99725217, 99659930)
* Περπάτημα προς τον υδατοφράχτη της Άχνας για το παρατηρητήριο των πουλιών.
* Ποταμός Λιοπετρίου
* Θεματικό πάρκο Cyherbia στο Αυγόρου
* Κέντρο Περιβαλλοντικής Εκπαίδευσης Κάβο Γκρέκο (ΚΠΕ Κάβο Γκρέκο)
* Θαλασσινές Σπηλιές «Τα παλάτια»
* Περπάτημα στο μονοπάτι της φύσης 30 λεπτά (Άγιοι Ανάργυροι)

\*Στο πάρκο γαϊδουριών και στο θεματικό πάρκο, ενδέχεται να υπάρχει χρέωση.

Περιγραφή

Τα παιδιά θα έχουν την ευκαιρία να έρθουν σε επαφή με την καλλιέργεια του καλαμποκιού και της φράουλας (η φράουλα θεωρείται το κατ’ εξοχήν προϊόν της Δερύνειας) και να γνωρίσουν από κοντά διάφορα ζώα, πουλιά και αρωματικά φυτά της Κύπρου. Ο ποταμός του Λιοπετρίου αποτελεί αλιευτικό καταφύγιο. Στο θεματικό πάρκο Cyherbia, οι μαθητές μπορούν να περιηγηθούν στο λαβύρινθο της λεβάντας και να ανακαλύψουν τις θεραπευτικές της δραστηριότητες μέσα από βιωματικά εργαστήρια. Στο Κέντρο Περιβαλλοντικής Εκπαίδευσης Κάβο Γκρέκο (ΚΠΕ Κάβο Γκρέκο) τα παιδιά μπορούν να ενημερωθούν για τον σπάνιο φυσικό πλούτο του Εθνικού Δασικού Πάρκου. Στις θαλασσινές Σπηλιές θα θαυμάσουν το μεγαλείο της φύσης και θα πληροφορηθούν για την τεράστια γεωλογική και περιβαλλοντική αξία της περιοχής. Εάν ο καιρός το επιτρέπει τα παιδιά μπορούν να περπατήσουν μέρος του μονοπατιού της φύσης.